Den såkaldte vækstundersøgelse er lavet af revisionsfirmaet Ernst & Young. Sidste år snuppede Thisted en 6.plads i sammen undersøgelse, men har nu (2007) taget et ryk opad og får bronze i den seneste vækstanalyse. I Thisted er man glade for resultaterne af undersøgelsen, som blandt andet måler på antallet af virksomheder i kommunen med en ekstraordinær vækst - en vækst som i de her år rykker mod vest og ud af byerne. - Vi har en lang række innovative og kreative virksomheder inden for metal- og byggebranchen. Dertil kommer at vi har en stabil arbejdskraft og høj beskæftigelse - her vest på er man vant til at give den en skalle. Det giver også medarbejderne spændende udfordringer, når der sker så meget, så vi tiltrækker medarbejdere til krævende og udviklende jobs, siger Thisted Kommunes Erhvervs- og udviklingschef Jan Krogh. I undersøgelsen får Rebild Kommune en 9.plads mens det er den sjællandske kommune Rødovre, der indtager 1. pladsen. Næsten helt i bund som nummer 96 ud af samtlige 98 kommuner ligger Læsø.

Referat:
I en ny undersøgelse ligger Thisted Kommune på tredjepladsen over Danmarks dygtigste vækstkommuner. Placering overrasker ikke udviklingschef i kommunen